Title: The Orchestra
Author: Lars Møller
Last saved by: Rune Baess

København 30/5  2001.

Ny CD ”New Skies” The Orchestra plays Lars Møller and Jesper Riis.

I efteråret 2000 indspillede jazz-bigbandet The Orchestra en ny cd ”New Skies”, med musik af saxofonisten Lars Møller og  trompetisten Jesper Riis. De to førende danske jazzpersonligheder har med deres melodiske, rytmiske og udadvendte musik markeret sig som to af bandets meget personlige og originale komponister. I samarbejde med The Orchestra’s tætswingede og homogene ensemble-lyd kan men derfor med god tro se frem til CD’en ”New Skies”, der udkommer juni 2001 på DaCapo. 

Pressemateriale og fotos: www.larsmoller.com

Koncerter med The Orchestra musikken fra ”New Skies”.
8/6 kl. 21.00 Huset i Hasserisgade, Ålborg
9/6 kl. 21.30 Copenhagen Jazzhouse.
7/7 kl. 19.00 Studenterhuset, Købmagergade, København.
8/7 kl. 16.00 Copenhagen Jazzfestival, Nyttorv.

Koncert line-up
Dirigent:	Jesper Riis
Saxofoner:	Christina von Bülov, Claus Waidtløv, Lars Møller,
	Christina Nielsen, Niels Jakob “Filt” Kristensen.
Trompeter:	Christer Gustafsson, Mårten Lundgren,
	Hendrik Jørgensen, Mai Berit Guassora.
Tromboner:	Peter Dahlgren, Jakob Riis, Niels Gerhardt, Klaus Løhrer.
Rytmegr:	Henrik Gunde Pedersen (pno), Per Gade (guit),
	Kasper Vadsholdt (bas), Martin Andersen (dr).

The Orchestra præsenterer nogle af Danmarks absolut førende komponister og solister i et homogent 18-mands (M/K) ensemble. Forankret i den klassiske bigband-tradition bestræber The Orchestra sig på at overføre den nutidige jazzmusik til bigband-formatet. Siden orkestret blev dannet i 1992 har hovedvægten af repertoiret været lagt på orkestermedlemmernes egne kompositioner, og i dag er The Orchestras lyd et alsidigt indblik i noget af det ypperste indenfor dansk bigband. The Orchestra alsidige repertoire har inspirationskilder, der spænder fra jazzens store personligheder såsom Duke Ellington, Thad Jones og Bob Brookmeyer til mere eksperimenterende kompositions-former inspireret af  europæisk kompositions-musik. Resultatet er en alsidig musikalsk verden, hvor det stramme og gennemkomponerede materiale og den moderne, frie “smallgroup”-tradition bliver samlet i den fortættede og spændstige ensemble-lyd, som er The Orchestra’s varemærke.

The Orchestra har optrådt på førende festivaler i Europa så som Montreux Jazzfestival, Aberdeen International Festival, Edinburgh Jazzfestival, Copenhagen Jazzfestival og har haft radiotransmitterede koncerter i Sverige, Storbritanien (BBC), Schweitz og Danmark. The Orchestra er specialensemble under Statens Musikråd.

Den 34 årige saxofonist og komponist Lars Møller er en af danmarks mest velrenommerede jazzmusikere og komponister. Foruden cd’er med bl.a. NHØP, Jimmy Cobb, Billy Hart og John Abercrombie, har han udgivet 4 roste cd’er med Lars Møller Group med Jacob Christoffersen, Thomas Ovesen og Ole Theill, senest ”Kaleidoscope” (NaxosJazz), der i år fik grammy’en for bedste danske jazzudgivelse. Hans band har bl.a. har optrådt i Kina og på ”Blue Note” i New York og han spiller desuden i en række danske orkestre herunder Katrine Madsen Kvintet, Mazza 5, Kaspar Willaume Kvartet og Trio 123. Lars Møller fik i august 2000 JASA prisen (jazz-kritikere, journalister og radio/TV-medarbejdere).

Trompetisten Jesper Riis var i 1992 med til at danne The Orchestra og har siden da komponeret en lang række værker til bandet. Som en af Danmarks mest alsidige trompetister har han spillet i utallige sammenhænge bl.a. DR Big Band, Christina Nielsen Kvintet.  Foruden at være en efterspurgt studiemusiker har han i de seneste år også fået travlt som dirigent for Rytmisk Musikkonservatoriums Bigband, Tip-Toe Bigband m.fl. I løbet af efteråret 2000 udgiver Jesper Riis den første cd i eget navn – ”cellular” som efterfølges af en turné med cellular group.

CD’er med The Orchestra:	
“NOXX” (1998) DaCapo.
“Smoke Out” (1997) db productions, Sverige.
“Not as Softly as...” (1994) MusicMecca.

Pressecitater om The Orchestra:
”Den bedste big band musik, jeg har hørt meget længe.” Jan Strand, Orkester Journalen. Nov. 1998
”The Orchestra’s fremtoning og musik virker aldeles indsmigrende. Selv om hvert værk kun har en ophavsmand fornemmer man, at der er tale om et fælles anliggende. Alle besidder det rette engagement og den rette entusiasme til at gøre selv de særeste tonekonstellationer både ærlige, betydningsfulde og medrivende.” Kjeld Frandsen, Berlingske 4/11 1998.	
””Et sjældent alsidigt orkester, der naturligvis ikke kan skjule inspirationskilder som Ellington, Thad Jones og Bob Brookmeyer….The Orchestra, der trods af en uhyggelig disciplin ikke er bange for at rive ned af hylderne i det små, så det nærmer sig free jazz, der alligevel er under streng kontrol. Hysterisk bliver det aldrig….Gå efter dem.” Peter Nørgård, Ekstra Bladet 1998.
”Et lydmæssigt paradis for jazz-elskere.. ikke bare dansk når det er bedst. Det er simpelt hen verdensklasse.” Peter Mogensen, Vendsyssel Tidende 5/8 1998.
“ Velklingende Big Band. Det er imponerende….” Boris Rabinowitsch, 17/4 1997.
”Dette er er spændende dansk bigbandjazz,” Per Calum, Jyllandsposten 30/9 1997.
 “...fabulous big band The Orchestra stole the Show”  Pressjournal Aberdeen.
“outstanding performance” Rainer van Hoorn, Montreux Jazzfestival.
 “talenter en masse” Boris Rabinowitsch, Politiken
 “i allerhøjeste grad bemærkelsesværdig...helstøbt og medrivende” Boris Rabinowitsch, Politiken. 
 “ungdom med saft og kraft...naturlig udstråling og energi” Kjeld Frandsen, Berlingske.	

Kontakt: 
www.theorchestra.dk eller www.larsmoller.com
Niels Gerhardt 3537 3863, Brohusgade 13, 3.th., 2200 Kbh. N.
Lars Møller 3322 9189 , Valdemarsgade 11, 1 th., 1665 Kbh. V. moller@post11.tele.dk
Jesper Riis 7571 1236, Boelskilde 37, 7120 Vejle Ø. jesperriis@paradis.dk